smcproject/ml-wiki-sentences huggingface dataset:
പൗളിൻ മാരി ഫൈഫർ (ജീവിതകാലം: ജൂലൈ 22, 1895 - ഒക്ടോബർ 1, 1951) ഒരു അമേരിക്കൻ പത്രപ്രവർത്തകയും സാഹിത്യകാരൻ ഏണസ്റ്റ് ഹെമിംഗ്വേയുടെ രണ്ടാമത്തെ പത്നിയുമായിരുന്നു.
ഐയവയിലെ പാർക്കേർസ്ബർഗിൽ ഒരു റിയൽ എസ്റ്റേറ്റ് ഏജന്റായ പോൾ, മേരി‍ ഫൈഫർ എന്നിവരുടെ പുത്രിയായി 1895 ജൂലൈ 22 ന് മേരി ഫൈഫർ ജനിച്ചു.
1901 ൽ കുടുംബം സെന്റ് ലൂയിസിലേക്ക് താമസം മാറ്റുകയും അവിടെ സെന്റ് ലൂയിസിലെ വിസിറ്റേഷൻ അക്കാദമിയിൽ സ്കൂൾ പഠനത്തിനു ചേരുകയും ചെയ്തു.
കുടുംബം പിന്നീട് അർക്കൻസാസിലെ പിഗ്‌ഗോട്ടിലേക്ക് താമസം മാറിയെങ്കിലും മിസോറി യൂണിവേഴ്‌സിറ്റി സ്‌കൂൾ ഓഫ് ജേണലിസത്തിൽ പഠിക്കുന്നതിനായി ഫൈഫർ മിസോറിയിൽ താമസിക്കുകയും 1918-ൽ ബിരുദം നേടുകയും ചെയ്തു.
ക്ലീവ്‌ലാൻഡിലെയും ന്യൂയോർക്കിലെയും പത്രങ്ങളിൽ ജോലി ചെയ്ത ശേഷം, വാനിറ്റി ഫെയർ , വോഗ് തുടങ്ങിയ മാസികകളിലേക്ക് ഫിഫർ തന്റെ പ്രവർത്തനരംഗം മാറ്റി.
വോഗിനുവേണ്ടി 1926 ൽ പാരീസിലേക്കുള്ള ഒരു യാത്രയിൽ ഹെമിംഗ്വേയെയും അദ്ദേഹത്തിന്റെ ആദ്യ ഭാര്യ ഹാഡ്‌ലി റിച്ചാർഡ്സണെയും അവർ കണ്ടുമുട്ടി.
1926 ലെ വസന്തകാലത്ത്, ഏണസ്റ്റ് ഹെമിംഗ്വേയുടെ ആദ്യ ഭാര്യയായ ഹാഡ്‌ലി റിച്ചാർഡ്സൺ , പൗളിനുമായുള്ള ഹെമിംഗ്വേയുടെ ബന്ധത്തെക്കുറിച്ച് ബോധവതിയാകുകയും, ജൂലൈയിൽ, പാംപ്ലോണയിലേക്കുള്ള ദമ്പതികളുടെ വാർഷിക യാത്രയിൽ പൗളിൻ അവരെ അനുഗമിക്കുകയും ചെയ്തു.
പാരീസിലേക്ക് മടങ്ങിയെത്തിയപ്പോൾ, ഹാഡ്‌ലിയും ഹെമിംഗ്വേയും വേർപിരിയാൻ തീരുമാനിക്കുകയും നവംബറിൽ ഹാഡ്‌ലി ഔപചാരികമായ വിവാഹമോചനം അഭ്യർത്ഥിക്കുകയും ചെയ്തു.
1927 ജനുവരിയിൽ അവർ വിവാഹമോചനം നേടി.
ഹെമിംഗ്വേ 1927 മെയ് മാസത്തിൽ പൗളിനെ വിവാഹം കഴിക്കുകയും അവർ മധുവിധുവിനായി ലെ ഗ്രൌ- ഡു-റോയിയിലേക്ക് പോകുകയും ചെയ്തു.
പൗളിന്റെ കുടുംബം സമ്പന്നരും കത്തോലിക്കാ വിശ്വാസികളും ആയിരുന്നതിനാൽ വിവാഹത്തിന് മുമ്പ് ഹെമിംഗ്വേ കത്തോലിക്കാ വിശ്വാസത്തിലേയ്ക്ക് പരിവർത്തനം ചെയ്തിരുന്നു.
വർഷാവസാനത്തോടെ ഗർഭവതിയായ പോളിൻ അമേരിക്കയിലേക്ക് മടങ്ങാൻ ആഗ്രഹിച്ചു.
ജോൺ ഡോസ് പാസോസിന്റെ  കീ വെസ്റ്റ് പ്രദേശത്തേയ്ക്ക് ശുപാർശ ചെയ്യുകയും അവർ 1928 മാർച്ചിൽ പാരീസ് വിട്ടുപോകുകയും ചെയ്തു.
അവർക്ക് പാട്രിക്, ഗ്രിഗറി എന്നിങ്ങനെ രണ്ട് ആൺമക്കളുണ്ടായിരുന്നു.
എ ഫെയർ‌വെൽ ടു ആർമ്സ് എന്ന കൃതിയിലെ കാതറിൻ എന്ന കഥാപാത്രത്തിന്റെ മരണത്തിന്റെ കഥാസന്ദർഭത്തിനായി ഹെമിംഗ്വേ ഒരു പുത്രന്റെ ജനനസമയത്തുള്ള ഫിഫറിന്റെ കഠിനപ്രയാസത്തെ വരച്ചുകാട്ടിയിരുന്നു.
ഫിഫറിന്റെ ഭക്തയെന്ന നിലയിലുള്ള റോമൻ കത്തോലിക്കാ വിശ്വാസങ്ങൾ സ്പാനിഷ് ആഭ്യന്തര യുദ്ധത്തിൽ ദേശീയവാദികളെ പിന്തുണയ്ക്കുന്നതിലേക്ക് നയിച്ചുവെങ്കിലും ഹെമിംഗ്വേ റിപ്പബ്ലിക്കൻമാരെ പിന്തുണച്ചിരുന്നു.
1937-ൽ സ്പെയിനിലേക്കുള്ള ഒരു യാത്രാവേളയിൽ ഹെമിംഗ്വേ മാർത്ത ജെൽഹോണുമായി പ്രണയം ആരംഭിച്ചു.
1940 നവംബർ 4 ന് ഫിഫറും ഹെമിംഗ്വേയും വിവാഹമോചനം നേടുകയും മൂന്നാഴ്ചയ്ക്ക് ശേഷം അദ്ദേഹം ഗെൽഹോണിനെ വിവാഹം കഴിക്കുകയും ചെയ്തു.
പിൽക്കാലജീവിതവും അന്ത്യവും
1951 ഒക്ടോബർ 1 ന് 56 ആം വയസ്സിൽ മരിക്കുന്നതുവരെ ഫൈഫർ അടിക്കടി കാലിഫോർണിയ സന്ദർശിച്ചുകൊണ്ട് ജീവിതകാലം മുഴുവൻ കീ വെസ്റ്റിൽ ചിലവഴിച്ചു.
പുത്രൻ ഗ്രിഗറിയുടെ അറസ്റ്റും തുടർന്നുള്ള ഹെമിംഗ്വേയുടെ ഫോൺ കോളുമായി ബന്ധപ്പെട്ട ഹൃദയാഘാതമാണ് അവളുടെ മരണത്തിന് കാരണമായത്.
ജീവിതകാലം മുഴുവൻ ലിംഗപരമായ വ്യക്തിത്വ പ്രശ്‌നങ്ങൾ അനുഭവിച്ച ഗ്രിഗറി ഒരു സിനിമാ തിയേറ്ററിലെ സ്ത്രീകളുടെ വിശ്രമമുറിയിൽ പ്രവേശിച്ചക്കവേ അറസ്റ്റിലായിരുന്നു.
വർഷങ്ങൾക്കുശേഷം, അദ്ദേഹം ഒരു മെഡിക്കൽ ഡോക്ടറായതിനുശേഷം, മാതാവിന്റെ പോസ്റ്റ്‌മോർട്ടം റിപ്പോർട്ടിനെ വ്യാഖ്യാനിക്കുകയും അഡ്രീനൽ ഗ്രന്ഥികളിലൊന്നിൽ ഒരു ഫിയോക്രോമോസൈറ്റോമ ട്യൂമർ മൂലമാണ് പോളിൻ മരിച്ചതെന്ന് സൂചിപ്പിക്കുകയും ചെയ്തു.
അദ്ദേഹത്തിന്റെ സിദ്ധാന്തമനുസരിച്ച് ഏണസ്റ്റിൽ നിന്നുള്ള ഫോൺ കോൾ ട്യൂമർ അമിതമായ അഡ്രിനാലിൻ സ്രവിക്കുന്നതിനിടയാക്കുകയും തുടർന്ന് നിലയ്ക്കുകയും ചെയ്തതിനാൽ രക്തസമ്മർദ്ദത്തിലുണ്ടായ മാറ്റം അവരുടെ മരണത്തിന് ഹേതുവാകുന്ന ഒരു കടുത്ത ആഘാതത്തിലേക്ക് നയിച്ചുവെന്നു കരുതുന്നു.
അവലംബം ↑ Harris, Peggy ( Associated Press ) (30 July 2000).
Ernest Hemingway Museum Popular in Quiet Farm Town , The Tuscaloosa News , Retrieved November 4, 2010 ↑ 1900 United States Federal Census ↑ Kert, Bernice, The Hemingway Women: Those Who Loved Him – the Wives and Others , W.W. Norton Co., New York, 1983.
↑ Baker (1972), 43 ↑ Mellow (1992), 333 ↑ Mellow (1992), 338–340 ↑ Kert, Bernice, The Hemingway Women: Those Who Loved Him – the Wives and Others , W.W. Norton Co., New York, 1983.
↑ Meyers (1985), 172 ↑ Mellow (1992), 348–353 ↑ Mellow (1992, 294 ↑ Meyers (1985), 204} ↑ Kert, Bernice, The Hemingway Women: Those Who Loved Him – the Wives and Others , W.W. Norton Co., New York, 1983.
↑ Kert, Bernice, The Hemingway Women: Those Who Loved Him – the Wives and Others , W.W. Norton Co., New York, 1983.
↑ Miami Herald : Carol Rabin Miller, "Gender of Hemingway's son at center of feud," September 22, 2003 Archived 2015-12-19 at the Wayback Machine .
Accessed June 27, 2011 ↑
പൗളോ സാവി Paolo Savi, memorial sculpture in the Orto botanico di Pisa.
ഇറ്റലി ക്കാരനായ ഒരു ഭൂമിശാസ്ത്രജ്ഞനും പക്ഷിശാസ്ത്രജ്ഞനുമായിരുന്നു പൗളോ സാവി (Paolo Savi) (11 ജൂലൈ 1798 – 5 ഏപ്രിൽ 1871),.
പിസ സർവ്വകലാശാലയിലെ സസ്യശാസ്ത്രവിഭാഗം പ്രഫസറായിരുന്ന ഗെറ്റാനോ സാവിയുടെ മകനായി പിസയിൽ ആണ് സാവി ജനിച്ചത്.
1820 -അതേ സർവ്വകലാശാലയിൽ ജന്തുശാസ്ത്ര അധ്യാപകനായ സാവി 1823 -ൽ അവിടെ ഭൂമിശാസ്ത്രത്തിൽ പ്രഫസറായി.
യൂറോപ്പിലെ തന്നെ മികച്ച പ്രകൃതിശാസ്ത്രമ്യൂസിയമായ പിസ സർവ്വകലാശാലയിലെ പ്രകൃതിശാസ്ത്ര മ്യൂസിയത്തിൽ സാവിക്ക് വലിയ താത്പര്യമായിരുന്നു..
ഇറ്റലിയിലെ ഭൂമിശാസ്ത്രത്തിന്റെ പിതാവായാണ് സാവി അറിയപ്പെടുന്നത്.
ഒരു മികച്ച പക്ഷിശാസ്ത്രജ്ഞനുമായ അദ്ദേഹം Ornitologia Toscana (1827–1831) യും Ornitologia Italiana (1873–1876)യും രചയിതാവാണ്.
1821 -ൽ അദ്ദേഹം വിവരിച്ച  unstreaked, dark, rufous-brown വാർബ്ലർ അതുവരെയുള്ള ശാസ്ത്രത്തിന് അജ്ഞാതമായിരുന്നു.
ആ പക്ഷി ഇന്ന് സാവിയുടെ വാർബ്ലർ എന്നാണ് അറിയപ്പെടുന്നത്.
പിസാ സെമിത്തേരിയിൽ അടക്കം ചെയ്യപ്പെട്ട സാവിയുടെ പ്രതിമ ഇന്ന് അവിടെ കാണാം.
പ്രധാന കൃതികൾ Osservazioni sopra la Blarta acervorum di panzee.
Gryllus Myrmocophilus nob.
Memoria (inedita) del dott.
Paolo Savi, con tavola in rame , Biblioteca Italiana ossia Giornale di letteratura scienze ed arti (1819 ago), Volume 15, Fascicolo Sulla Salvinia natans.
Memoria inedita del dottor Paolo Savi, aiuto del professore di botanica dell'università di Pisa, con tavola in rame ,  Biblioteca Italiana ossia Giornale di letteratura scienze ed arti (1820 dic, Volume 20, Fascicolo) Ornitologia Toscana, ossia descrizione e storia degli uccelli che trovansi nella Toscana con l'aggiunta delle descrizioni di tutti gli altri propri al rimanente d'Italia , 3 volumi (Pisa, Dalla tipografia Nistri 1827-1831).
L'opera, di notevole importanza per la storia dell'ornitologia italiana, contiene 31 figure incise in rame.
Venne ristampata postuma nel 1873 a Firenze (sempre in 3 voll.), con il titolo "Ornitologia italiana", a cura del figlio Adolfo.
[ Ornitologia italiana (opera postuma) Firenze :Successori Le Monnier,1873-1876] online online at BHL Sul Mischio di Serravezza (Nuovo Giornale d. Lett., XX, Pisa 1830); Catalogo ragionato di una collezione geognostica contenente le rocce più caratteristiche della formazione del Macigno della Toscana, quelle di trabocco, cioè Dolomitiche, Porfiriche e Granitiche le quali hanno disordinato le stratificazioni delle prime e quelle alterate dal contatto delle straboccate (ibid., 1830); Carta geologica dei Monti Pisani levata dal vero (Pisa 1832); Tagli geologici delle Alpi Apuane e del Monte pisano e cenno sull’isola d’Elba (Nuovo Giornale d. Lett., XXVI, 1833); Sulla miniera di ferro dell’ Isola d'Elba (ibid., XXXI, 1835); Sui terreni stratificati dipendenti o annessi alle masse serpentinose della Toscana (ibid., XXXIV e XXXV, 1837); Sui vari sollevamenti e abbassamenti che hanno dato alla Toscana l’attuale configurazione (ibid., XXXV, 1837); Del carbon fossile in Italia.
Estratto dalla Memoria sulla Scorza del Globo Terrestre, del prof. P. Savi Annali universali di statistica economia pubblica, storia, viaggi e commercio (1838 apr, Serie 1, Volume 56, Fascicolo 166) Delle rocce ofiolitiche della Toscana e delle masse metalliche in esse contenute (ibid., 1839); Sopra i carboni fossili dei terreni miocenici della Maremma Toscana (Pisa 1843); Considerazioni geologiche sull'Appennino Pistoiese (Firenze 1845); Sulla catena metallifera delle Alpi Apuane e sulla costituzione geologica dei Monti Pisani (Pisa 1846); Considerazioni sulla geologia della Toscana , in collaborazione con G. Meneghini (Firenze 1851); Saggio sulla costituzione geologica della Provincia di Pisa (Statist. della provincia di Pisa, Pisa 1863).
പൻഡോറ
പൻഡോറയാണ് (Pandora,  Greek-Πανδώρα) ഭൂലോകത്തിലെ  ആദ്യത്തെ മനുഷ്യസ്ത്രീ  എന്നാണ് ഗ്രീക്കു പുരാണത്തിലെ സങ്കല്പം.
പൻഡോറ എന്ന ഗ്രീക്കു പദത്തെ പല  വിധത്തിൽ വ്യാഖ്യാനിക്കാം.
Pan എന്നാൽ എല്ലാവരും എന്നും   Doron എന്നാൽ സമ്മാനം  എന്നുമാണ് വിവക്ഷ.
അതുകൊണ്ട്  സർവരാലും സമ്മാനിത  അഥവാ സർവർക്കും സമ്മാനം നല്കുന്നവൾ എന്നുമാവാം.
പ്രോമീഥ്യൂസിനോടും മനുഷ്യ(പുരുഷ) വർഗത്തോടുമുള്ള ക്രോധം കാരണമാണത്രെ സ്യൂസ് മനുഷ്യസ്ത്രീയെ സൃഷ്ടിച്ചത്.
പൻഡോറ (ലൂവ്ര് മ്യൂസിയം, ശില്പി പിയർ ലോയ്സാ(1861)) പ്രോമീഥ്യുസിന്റെ ഔദ്ധത്യം
അനന്തഭൂതകാലത്തിൽ ഒരുപാട് കാലത്തേക്ക്  ഭൂമിയിൽ പുരുഷന്മാർ മാത്രമേ ഉണ്ടായിരുന്നുള്ളു.
സ്യൂസിന്റെ നിർദ്ദേശപ്രകാരം  അവരെ സൃഷ്ടിച്ചത്  പ്രോമീഥ്യൂസ് ആയിരുന്നു.
അതിനാൽ, പ്രോമീഥ്യൂസിന് മനുഷ്യരോട് വല്ലാത്ത വാത്സല്യം ഉണ്ടായിരുന്നു.
അതുകൊണ്ടാണ് ദേവൻമാർക്കു മാത്രം അവകാശപ്പെട്ട  അഗ്നി ദേവലോകത്തു നിന്ന്  മോഷ്ടിച്ചെടുത്ത് മനുഷ്യർക്കു നല്കിയത്.
ഇതു മാത്രമായിരുന്നില്ല പ്രോമീഥ്യൂസിന്റെ ഔദ്ധത്യം.
സ്യൂസിന്  വേണ്ടി മനുഷ്യന്മാർ ഒരുക്കിയ  മൃഗബലിയിലും പ്രോമീഥ്യൂസ് കൃത്രിമം കാണിച്ചു.
മനുഷ്യരോട്  ബലിയിറച്ചി രണ്ടു ഭാഗങ്ങളായി പകുക്കാൻ പറഞ്ഞു.
ഒരു കൂനയിൽ നല്ല കൊഴുപ്പുള്ള ഇറച്ചിക്കഷണങ്ങളെ   കുടലും  മറ്റും കൊണ്ട് മൂടി മറച്ചു മറ്റൊന്നിൽ എല്ലുകഷണങ്ങളെ കൊഴുപ്പുകൊണ്ടും മറച്ചു.
സ്യൂസ് കൊഴുപ്പുകൂന തിരഞ്ഞെടുത്തു അന്നു മുതൽ അതായി സ്യൂസിന് മനുഷ്യരുടെ വക ബലിയർപ്പണം.
ക്രുദ്ധനായ സ്യൂസ് പ്രോമീഥ്യൂസിനോടും   പുരുഷന്മാരോടും പ്രതികാരം ചെയ്യാൻ തീരുമാനിച്ചു.
കോക്കസ് നിരകളിലെവിടേയെോ ഒരു പാറക്കെട്ടിൽ പ്രോമീഥ്യൂസ് തളച്ചിടപ്പെട്ടു.
പുരുഷന്മാർക്കുളള  ശിക്ഷ സ്ത്രീ  ആയിരുന്നു.
സ്ത്രീ സൃഷ്ടിക്കപ്പെടുന്നു
സ്യൂസിന്റെ നിർദ്ദേശപ്രകാരം ഹെഫസ്റ്റസ് മണ്ണിൽ നിന്ന്  സ്ത്രീയെ മെനഞ്ഞെടുത്തു.
അഥീന അവളെ കമനീയമാം വിധം അണിയിച്ചൊരുക്കുകയും ചെയ്തുവെന്ന് ഹെസിയോഡ് പറയുന്നു.
അവളും അവളുടെ വംശജകളും  പുരുഷന്മാരുടെ ജീവിതം നരകതുല്യമാക്കുമെന്ന് സ്യൂസിന് ഉറപ്പുണ്ടായിരുന്നു.
സ്യൂസിന്റെ  അനുമാനം തെറ്റിയില്ല.
അവളുടെ വശ്യതക്കു മുന്നിൽ ദേവന്മാരും മനുഷ്യരും ഒരു പോലെ  ബലഹീനരായിത്തീർന്നെന്ന് ഹെസിയോഡ് വിവരിക്കുന്നു.
പൻഡോറ ഭൂമിയിലേക്ക്
അതിമനോഹരിയായ സ്ത്രീക്ക് ദേവന്മാർ ഒരു പേടകം (കലശം എന്നാണ് പഴങ്കഥ) സമ്മാനിച്ചു .
ഭദ്രമായി മൂടിക്കെട്ടിയ ആ കലശം ഒരിക്കലും തുറക്കരുതെന്ന് അവളോട് പറയുകയും ചെയ്തു.
സ്യൂസ്  പൻഡോറയെ എപിമെത്യൂസിന്റെ സമീപത്തേക്കയച്ചു.
പ്രോമീഥ്യൂസിന്റെ മന്ദബുദ്ധിയായ സഹോദരനായിരുന്നു എപിമെഥ്യൂസ്.
യാതോരു കാരണവശാലും  സ്യൂസിൽ നിന്ന് ഒന്നും സ്വീകരിക്കരുതെന്ന് പ്രോമീഥ്യൂസ് സഹോദരനെ താക്കീതു ചെയ്തിരുന്നു.
പക്ഷെ എപിമെത്യൂസിന് ഈ സമ്മാനം നിരസിക്കാനായില്ല.
കലശത്തിന്റെ(പേടകത്തിന്റെ) കഥ
തനിക്കു സമ്മാനമായി ലഭിച്ച പേടകത്തിനകത്ത് എന്താണെന്നറിയാനുള്ള കൗതുകം സഹിക്കവയ്യാതെ  ഒരു നാൾ പൻഡോറ പേടകം തുറന്നു.
പേടകത്തിനകത്ത് തളച്ചിടപ്പെട്ടിരുന്ന ഒട്ടനേകം വിപത്തുകൾ സ്വതന്ത്രമാക്കപ്പെട്ടു.
-ദുഃഖം, ദുർഭാഗ്യം, അനർഥം...
അങ്ങനെയങ്ങനെ പലതും.
കൂടുതലൊന്നും പുറത്തു പോകാതിരിക്കാനായി  ഭയഭീതയായ പൻഡോറ,  ഉടൻതന്നെ കലശമടച്ചു.
അതിനകത്ത് മറ്റു വിപത്തുകളോടൊപ്പം  ഒരു നല്ലകാര്യവും ഉണ്ടായിരുന്നു- പ്രതീക്ഷ.
അങ്ങനെ   മനുഷ്യ വംശത്തിന്  പ്രതീക്ഷ മാത്രം ബാക്കിയായി.
പൈറ, പൻഡോറയുടെ മകൾ
പൻഡോറയുടേയും എപിമെത്യൂസിന്റേയും മകളാണ് പൈറ.
പ്രൊമീഥ്യൂസിന്റെ മകൻ  ഡൂകാലിയണാണ് പൈറയെ വിവാഹം ചെയ്തത്.
പിന്നീടെപ്പോഴോ ഏതോ കാരണവശാൽ ക്രുദ്ധനായ സ്യൂസ് ഭൂമിയിൽ പ്രളയം സൃഷ്ടിച്ചു.
ഇക്കാര്യം മുൻകൂട്ടി അറിയാമായിരുന്ന പ്രൊമീഥ്യൂസ് മകനോട് ഒരു പേടകം നിർമ്മിക്കാനും അതിനകത്ത് അവശ്യസാധനങ്ങൾ സംഭരിച്ചു വെക്കാനും വേണ്ടസമയത്ത് അതിനകത്തു കയറിപ്പറ്റി രക്ഷപ്പെടാനും ഉപദേശിച്ചു.
പർണസ്സസ് പർവതത്തിന്റെ കൊടുമുടിയൊഴിച്ച് മറ്റെല്ലായിടത്തും വെള്ളം നിറഞ്ഞു.
സർവജീവജാലങ്ങളും മരിച്ചു പോയെങ്കിലും പൈറയും ഭർത്താവും പേടകത്തിലേറി രക്ഷപ്പെട്ടു.
സ്യൂസിന്റെ കോപം ശമിച്ചപ്പോൾ വെള്ളവും പിൻവാങ്ങി.
പൈറയും ഡ്യുക്കാലിയണും പുതിയ മനുഷ്യവംശത്തിന് ജന്മം നല്കി.
ഇവരായിരുന്നത്രെ ശിലാ മനുഷ്യർ അവലംബം ↑ Theogony , പുറം.
LinesII.503-584.
sfn error: no target: CITEREFTheogony ( help ) ↑ Theogony , പുറം.
LinesII.585-589.
sfn error: no target: CITEREFTheogony ( help ) ↑ {{ cite book }} : Cite has empty unknown parameter: | 1= ( help ) ഗ്രന്ഥസൂചി {{ cite book }} : External link in | title= ( help ) {{ cite book }} : External link in | title= ( help )
പൗഷ് മേള ഇംഗ്ലീഷ് വിലാസം https://ml.wikipedia.org/wiki/Poush_Mela പൗഷ് മേളയിലെ ബാവുൾ സംഗീതസദസ്സ്, 2018 പൗഷ് മേള ബസാർ, 2012 പൗഷ് മേളയിലെ ചിത്ര പ്രദർശനം, 2018 പൗഷ് മേളയിലെ ആകാശഊഞ്ഞാൽ
വിളവെടുപ്പ് കാലം അടയാളപ്പെടുത്തുന്ന ഒരു വാർഷിക മേളയും ഉത്സവവുമായ പൗഷ് മേള ( ബംഗാളി : পৌষ মেলা, ഇംഗ്ലീഷ് :Poush Mela) പശ്ചിമ ബംഗാളിലെ ബിർഭും ജില്ലയിലെ ശാന്തിനികേതനിൽ നടക്കുന്നു.
പൗഷ് മാസത്തിലെ 7-ാം ദിവസം ആരംഭിക്കുന്ന മേള ഔദ്യോഗികമായി മൂന്ന് ദിവസം നീണ്ടുനിൽക്കും.
എന്നിരുന്നാലും സർവ്വകലാശാല ചട്ടങ്ങൾ അനുസരിച്ച് വിൽപ്പനക്കാർക്ക് മാസാവസാനം വരെ താമസിക്കാം.
2017 മുതൽ മേള ആറ് ദിവസം നീണ്ടുനിന്നു.
ബാവുൾ , കീർത്തൻ, കോബിഗൻ തുടങ്ങിയ  ബംഗാളി നാടോടി സംഗീതപരിപാടികൾ    ഈ മേളയുടെ പ്രധാന സവിശേഷതയാണ്.
ദേവേന്ദ്രനാഥ ടാഗോർ ഇരുപത് അനുയായികളോടൊപ്പം 1843 ഡിസംബർ 21-ന് (ബംഗാൾ കലണ്ടർ പ്രകാരം1250 പൗഷ് 7-ന് ) രാമചന്ദ്ര വിദ്യാബാഗിഷിൽ നിന്ന് ബ്രഹ്മ വിശ്വാസം സ്വീകരിച്ചു .
ഇതാണ് ശാന്തിനികേതനിലെ പൗഷ് ഉത്സവത്തിൻറെ ആധാരം
1891 ഡിസംബർ 21-ന് (1298 പൗഷ് 7-ന്)ശാന്തിനികേതനിൽ ഒരു ബ്രഹ്മമന്ദിരം സ്ഥാപിക്കപ്പെട്ടു.
1894-ൽ മന്ദിറിന് എതിർവശത്തുള്ള മൈതാനത്ത് ബ്രഹ്മ മന്ദിരത്തിന്റെ സ്ഥാപന വാർഷികത്തോടനുബന്ധിച്ച് ഒരു ചെറിയ മേള സംഘടിപ്പിച്ചു.
ഒരു ചെറിയ ഗാർഹികാഘോഷമായി ആരംഭിച്ച പൗഷ് മേള   ഇപ്പോൾ ബിർഭും ജില്ലയിലെ ആളുകളെ മാത്രമല്ല, ചുറ്റുമുള്ള വിനോദസഞ്ചാരികളുടേയും ശ്രദ്ധ ആകർഷിക്കുന്നു.
1894 മുതൽ എല്ലാ വർഷവും പൗഷ് മേള സംഘടിപ്പിക്കാറുണ്ട്.
എന്നിരുന്നാലും 1943-ലെ ബംഗാൾ ക്ഷാമം , 1946-ലെ പ്രത്യക്ഷ കർമ്മ ദിനം , കോവിഡ്-19 മഹാമാരി എന്നിവ കാരണം ഇത് മൂന്ന് തവണ നിർത്തിവച്ചു.
മുൻകാലങ്ങളിൽ ബ്രഹ്മമന്ദിറിന്റെ (സ്ഫടിക ക്ഷേത്രം എന്നും അറിയപ്പെടുന്നു) വടക്കുഭാഗത്തുള്ള മൈതാനത്താണ് മേള നടന്നിരുന്നത്.
അന്നേ ദിവസം സന്ധ്യാനമസ്കാരത്തിനു ശേഷം വെടിക്കെട്ട് പ്രദർശനം നടന്നിരുന്നു.
മേളയിൽ സംബന്ധിക്കുന്നവരുടെ എണ്ണം കൂടിയതോടെ മേള പുർബപ്പള്ളിയിലെ വയലിലേക്ക് മാറ്റി.
പൗഷ് ഉത്സവം പൗഷ് മാസം 7-ന് (ഏകദേശം ഡിസംബർ 23-ന് അടുത്തായി) ഉദ്ഘാടനം ചെയ്യുന്നു.
നേരം പുലരുമ്പോൾ ശാന്തിനികേതനും പരിസരപ്രദേശവും  ഉണർന്നെണീക്കുന്നത്   മൃദുവായ ഷെഹ്നായി സംഗീതം കേട്ടുകൊണ്ടാണ്.
ആശ്രമത്തിന് ചുറ്റും പാട്ടുകൾ പാടി നടക്കുന്ന വൈതാളിക സംഘമാണ് ആദ്യമായി രംഗത്തെത്തുന്നത്.
തുടർന്ന് ഛത്തിംതലയിൽ പ്രാർത്ഥനാ സമ്മേളനം നടക്കും.
അതിനുശേഷം  എല്ലാവരും ഗാനങ്ങൾ ആലപിച്ചുകൊണ്ട് ഉത്തരായണത്തിലേക്ക് കടക്കുന്നു.
മറ്റ് ദിവസങ്ങൾ
ബംഗാളി നാടോടി സംഗീതത്തിന്റെ, പ്രത്യേകിച്ച് ബാവുൾ സംഗീതത്തിന്റെ തത്സമയ പ്രകടനങ്ങളാണ് പൗഷ് മേളയുടെ സവിശേഷത.
നാടൻ പാട്ടുകളും നൃത്തങ്ങളും ഗോത്ര കായിക വിനോദങ്ങളും ഇതിൽ ഉൾപ്പെടുന്നു.
ഈ മേള സംസ്ഥാനത്തിന്റെ യഥാർത്ഥ പൈതൃകത്തിന്റെ തികഞ്ഞ ഉൾക്കാഴ്ച നൽകുന്നു.
ശാന്തിനികേതനിലെ വിദ്യാർത്ഥികൾ അവരുടെ മികച്ച പ്രകടനം അവതരിപ്പിക്കുകയും ഈ ഉത്സവം കൂടുതൽ ആസ്വാദ്യകരവും ആകർഷകവുമാക്കുകയും ചെയ്യുന്നു.
ഉത്സവത്തിന്റെ ഓരോ ദിവസവും വ്യത്യസ്തമായ പരിപാടികൾ ക്രമീകരിച്ചിരിക്കപ്പെടുന്നു.
ഈ മേളയുടെ അവസാന ദിവസം ശാന്തിനികേതനുമായി ബന്ധമുള്ളവർക്കായി മാത്രം നീക്കി വെച്ചിരിക്കുന്നു.
പ്രദർശനം പൗഷ്മേളയിലെ ഒരു സ്റ്റാൾ
ഏകദേശം 1500 സ്റ്റാളുകൾ മേളയിൽ പങ്കെടുക്കുന്നു.
മൂന്ന് ദിവസത്തെ മേളയിലേക്ക് ഒഴുകിയെത്തുന്ന സഞ്ചാരികളുടെ എണ്ണം ഏകദേശം 10,000 ആണ്.
സർക്കാർ സ്ഥിതിവിവരക്കണക്കുകൾ പ്രകാരം ശാന്തിനികേതനിലേക്ക് പ്രതിദിനം 3,500 വിനോദസഞ്ചാരികളുടെ ഒഴുക്ക്; എന്നാൽ പൗഷ് ഉത്സവ്, ബസന്തോത്സവ്, രബീന്ദ്ര പക്ഷ, നബ ബർഷ തുടങ്ങിയ പ്രധാന ആഘോഷങ്ങളിൽ ഇത് പ്രതിദിനം ശരാശരി 40,000 അല്ലെങ്കിൽ അതിലധികമോ ആയി ഉയരുന്നു.
വ്യക്തമായും, അവരിൽ പലരും ശാന്തിനികേതനിൽ തന്നെ തുടരുന്നു.
ഇവിടെ 85 ലോഡ്ജുകളും 1,650 പേർക്ക് താമസ സൗകര്യവും ഉണ്ട്.
ഇതുകൂടാതെ, കുറച്ച് ദിവസത്തേക്ക് മുറി വാടകയ്‌ക്കെടുക്കാം.
മേളയോടനുബന്ധിച്ച് ഒരുക്കുന്ന സ്റ്റാളുകളിൽ നാടൻ പ്രിന്റഡ് തുണിത്തരങ്ങളും കരകൗശല വസ്തുക്കളും ലഭ്യമാണ്.
വീട്ടുകാർക്ക് ഇഷ്ടമുള്ള സാമഗ്രികൾ കൂടാതെ കളിപ്പാട്ടങ്ങളും ഇവിടെ ലഭ്യമാണ്.
വിവിധ ഭക്ഷണശാലകളും കാണാം.
അവലംബം പുറംകണ്ണികൾ Poush Mela എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാബ ഫരീദ് യൂണിവേഴ്സിറ്റി ഓഫ് ഹെൽത്ത് സയൻസസ്
ബാബ ഫരീദ് യൂണിവേഴ്‌സിറ്റി ഓഫ് ഹെൽത്ത് സയൻസസ് പഞ്ചാബ് ആക്റ്റ് നമ്പർ 18 പ്രകാരം 1998 ജൂലൈയിൽ സ്ഥാപിതമായരു പൊതു ആരോഗ്യ സർവ്വകലാശാലയാണ്.
ഇതിൻ്റെ ആസ്ഥാനം പഞ്ചാബിലെ ഫരീദ്‌കോട്ട് ആണ്.
യൂണിവേഴ്‌സിറ്റിക്ക് പഞ്ചാബിലുടനീളം ഏകദേശം 920 എംബിബിഎസ് ഉം 1,070 ബി ഡിഎസ് സീറ്റുകളുമുണ്ട്.
ശ്രദ്ധേയമായ അഫിലിയേറ്റഡ് കോളേജുകളിൽ ഇവ ഉൾപ്പെടുന്നു മെഡിക്കൽ സയൻസസ് ഫാക്കൽറ്റി കൃസ്ത്യൻ മെഡിക്കൽ കോളേജ് , ലുധിയാന ദയാനന്ദ് മെഡിക്കൽ കോളേജ് , ലുധിയാന ഗവൺമെൻ്റ് മെഡിക്കൽ കോളേജ്, പട്യാല ഗവൺമെൻ്റ് മെഡിക്കൽ കോളേജ്, അമൃത്സർ ഗുരു ഗോബിന്ദ് സിംഗ് മെഡിക്കൽ കോളേജ് , ഫരീദ്കോട്ട് ഡോ. ബി.ആർ. അംബേദ്കർ സ്റ്റേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് , മൊഹാലി പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് , ജലന്തർ ഡെന്റൽ സയൻസസ് ഫാക്കൽറ്റി ബാബ ജസ്വന്ത് സിംഗ് ഡൻ്റൽ കോളേജ് , ലുധിയാന നാഷണൽ ഡൻ്റൽ കോളേജ് , പാട്യാല ശ്രീ സുഖ് മണി ഡൻ്റൽ കോളേജ് ആൻഡ് ഹോസ്പിറ്റൽ , ദേര ബസ്സി നഴ്സിംഗ് സയൻസസ് ഫാക്കൽറ്റി മാൾവ കോളേജ് ഓഫ് നഴ്സിങ്ങ് , കോട്കാപുര ഫരീദ്കോട്ട് അവലംബം പുറം കണ്ണികൾ ഔദ്യോഗിക വെബ്സൈറ്റ്
30°41′01″N 74°44′05″E ﻿ / ﻿ 30.6837°N 74.7348°E ﻿ / 30.6837; 74.7348
ബാപ്റ്റിസിയ ബ്രക്റ്റേറ്റ ഇംഗ്ലീഷ് വിലാസം https://ml.wikipedia.org/wiki/Baptisia_bracteata
ഒരു ബഹുവർഷ കുറ്റിച്ചെടിയാണ് ബാപ്റ്റിസിയ ബ്രക്റ്റേറ്റ ( ശാസ്ത്രീയനാമം : Baptisia bracteata ) .
ലോങ്ബ്രാക്ട് വൈൽഡ് ഇൻഡിഗോ ലോങ്-ബ്രാക്ട് വൈൽഡ് ഇൻഡിഗോ, ലോങ്-ബ്രാക്ടെഡ് വൈൽഡ് ഇൻഡിഗോ, ക്രീം ഫാൾസ് ഇൻഡിഗോ എന്നീപേരുകളിലും അറിയപ്പെടുന്നു.
മധ്യ കിഴക്കൻ അമേരിക്കൻ ഐക്യനാടുകളിലെ തദ്ദേശവാസിയായ ഈ സസ്യം ഒരു ബഹുവർഷ കുറ്റിച്ചെടിയാണ് .
അമേരിക്കയിലെ ചില ഭാഗങ്ങളിൽ മാർച്ച് മാസത്തിന്റെ ആരംഭത്തിൽ പൂക്കാനാരംഭിക്കുന്ന ഈ സ്പീഷീസ് ബാപ്റ്റിസിയയുടെ ആദ്യകാല സ്പീഷീസുകളിലൊന്നാണ്.
ഇതിൽ വെളുത്തപൂക്കൾ മുതൽ ക്രീം കലർന്ന മഞ്ഞപൂക്കൾ വരെ കാണപ്പെടുന്നു.
ഈ പുഷ്പങ്ങളിൽ ബംബിൾ തേനീച്ചകൾ നിത്യസന്ദർശകരാണ് .
ബാഫിൻ ദ്വീപ്
കാനഡയിലെ നൂനവുട് , കേന്ദ്രഭരണ പ്രദേശത്തിലെ ഒരു ദ്വീപാണ് ബാഫിൻ ദ്വീപ് ( Baffin Island Inuktitut : ᕿᑭᖅᑖᓗᒃ , Qikiqtaaluk IPA: [qikiqtaːluk] , French : Île de Baffin or Terre de Baffin ).
കാനഡയിലെ ഏറ്റവും വലിയ ദ്വീപായ ഇതിന് ലോകത്തിലെ ഏറ്റവും വലിയ അഞ്ചാമത്തെ ദ്വീപ് എന്ന സ്ഥാനമുണ്ട്.
2007-ലെ കണക്കുകൾ പ്രകാരം ഇവിടത്തെ ജനസംഖ്യ ഏകദേശം പതിനൊന്നായിരത്തോളമായിരുന്നു.
ഇംഗ്ലീഷ് പര്യവേഷകനായിരുന്ന വില്ല്യം ബാഫിന്റെ പേരിൽനിന്നാണ് ദ്വീപിന് ഈ പേർ ലഭിച്ചത്.
ഈ  ദ്വീപ് ഉത്തര അക്ഷാംശം 65.4215 പശ്ചിമ രേഖാംശം 70.9654 എന്നിവയിൽ സ്ഥിതിചെയ്യുന്നു.
ഗ്രീൻലാന്റ് , ഐസ്ലാന്റ് എന്നിവിടങ്ങളിൽനിന്നുമുള്ള പര്യവേഷകർക്ക് 'ബാഫിൻ ദ്വീപ് പരിചയമുണ്ടായിരുന്നതായി കരുതപ്പെടുന്നു, ഐസ്‌ലാന്റിക് വീരകഥകളിൽ പരാമർശിക്കപ്പെടുന്ന ഹെല്ലുലാന്റ് ഈ പ്രദേശത്താണെന്നും കരുതപ്പെടുന്നു.
ഭൂമിശാസ്ത്രം Topography of Baffin Island Coast of the Remote Peninsula in Sam Ford Fjord , northeast Baffin Island Southern tip of Baffin Island.
Mount Thor , a large cliff on Baffin Island Mount Thor Pangnirtung
നൂനവുടിന്റെ തലസ്ഥാനമായ ഇക്വാലുയിറ്റ് , ബാഫിൻ ദ്വീപിന്റെ തെക്ക്-കിഴക്കൻ തീരത്തായി സ്ഥിതിചെയ്യുന്നു.
1987 വരെ ഈ പട്ടണത്തിന്റെ പേർ അതു സ്ഥിതിചെയ്യുന്ന ഉൾക്കടലായിരുന്ന ഫ്രോബിഷർ ബേ എന്നായിരുന്നു .
ബാഫിൻ ദ്വീപിനെ വൻകരയിലെ കുബെക്കുമായി വേർതിരിക്കുന്ന ഹഡ്സൺ ഉൾക്കടൽ ദ്വീപിന്റെ തെക്ക് ഭാഗത്തായി സ്ഥിതിചെയ്യുന്നു.
ദ്വീപിന്റെ പടിഞ്ഞാറൻ അറ്റത്തിന്റെ തെക്കായി ഫ്യൂറി ആൻറ് ഹെക്ല കടലിടുക്ക് സ്ഥിതിചെയ്യുന്നു ബാഫിൻ ദ്വീപിനും മെൽവിൽ ഉപദ്വീപിനുമിടയിലായാണ് ഈ കടലിടുക്ക് സ്ഥിതിചെയ്യുന്നത് .
ദ്വീപിന്റെ കിഴക്കായി സ്ഥിതിചെയ്യുന്ന ഡേവിസ് കടലിടുക്കിനും ബാഫിൻ ഉൾക്കടലിനും , കിഴക്കായാണ് ഗ്രീൻലാന്റ് നിലകൊള്ളുന്നത്.
ഫോക്സി ബേസിൻ , ഗൾഫ് ഓഫ് ബൂത്തിയ ലാൻ‌കാസ്റ്റർ സൗണ്ട് എന്നിവ ബാഫിൻ ദ്വീപിന്റെ വടക്കും പടിഞ്ഞാറുമായി കനേഡിയൻ ആർട്ടിക് ദ്വീപസമൂഹത്തിനും ഈ ദ്വീപിനുമിടയിലായി സ്ഥിതിചെയ്യുന്നു.
ബാഫിൻ ദ്വീപിന്റെ വടക്ക് കിഴക്കൻ തീരത്തായി ബാഫിൻ മലകൾ നിലകൊള്ളുന്നു.
ഇതിലെ ഏറ്റവും ഉയരമുള്ള കൊടുമുടി ഏകദേശം 2,147 m (7,044 ft) ഉയരമുള്ള മൗണ്ട് ഓഡിൻ ആണ് .
1,675 m (5,495 ft) ഉയരമുള്ള മൗണ്ട് തോർ ഭൂമിയിലെ ഏറ്റവും ചെങ്കുത്തായ( 1,250 m (4,100 ft) ) കൊടുമുടിയാണെന്ന് കരുതപ്പെടുന്നു.
ബാഫിൻ ദ്വീപിലെ ഏറ്റവും വലിയ തടാകങ്ങൾ നിറ്റിലിങ് തടാകം ( 5,542 km 2 (2,140 sq mi) ) അമാജക് തടാകം ( 3,115 km 2 (1,203 sq mi) ) എന്നിവയാണ്.
നൂറ്റണ്ടുകളോളമായി തുടർച്ചയായി ജനവാസമുള്ള പ്രദേശമാണിത്, ഇവിടെ ഇനുയിറ്റ് വംശജരാണ് താമസിച്ചു വരുന്നത്.
ജീവജാലങ്ങൾ A Baffin Island red fox
ഉഷ്ണകാലത്ത് മാത്രം ഇവിടെ താമസിക്കുന്ന ജീവികളും വർഷം മുഴുവൻ താമസിക്കുന്ന ജീവികളും ഇവിടെയുണ്ട്.
ഇവിടെ വർഷം മുഴുവൻ താമസിക്കുന്ന ജീവികളിൽ കരിബോ , ധ്രുവക്കരടി , ധ്രുവക്കുറുക്കൻ , ധ്രുവമുയൽ , ലെമ്മിങ് എന്നിയ ഉൾപ്പെടുന്നു.
ബാഫിൻ പർവതനിരകൾ
ബാഫിൻ പർവതനിരകൾ ബാഫിൻ ദ്വീപിന്റെയും കാനഡയിലെ നുനാവട്ടിലെ ബൈലോട്ട് ദ്വീപിന്റെയും വടക്കുകിഴക്കൻ തീരത്ത് വ്യാപിച്ചുകിടക്കുന്ന ഒരു പർവതനിരയാണ്.
ആർട്ടിക് കോർഡില്ലേറയുടെ ഭാഗമായ ഈ മഞ്ഞുമൂടിയ പർവതങ്ങളിൽ ചിലത് സമുദ്രനിരപ്പിൽ നിന്ന് 1,525–2,146 മീറ്റർ (5,003–7,041 അടി) ഉയരത്തിൽ എത്തുന്നതും കിഴക്കൻ വടക്കേ അമേരിക്കയിലെ ഏറ്റവും ഉയർന്ന കൊടുമുടികൾ ഉൾപ്പെടുന്നതുമാണ്.
ഏറ്റവും ഉയരമുള്ള സ്ഥലം 2,147 മീറ്റർ (7,044 അടി) ഉയരമുള്ള ഓഡിൻ പർവതമാണെങ്കിലും, 2,015 മീറ്റർ (6,611 അടി) ഉയരമുള്ള അസ്ഗാർഡ് ( Sivanitirutinguak )  ഏറ്റവും അറിയപ്പെടുന്ന സ്ഥലമാണ്.
2,147 m (7,044 ft) വടക്കൻ ബാഫിൻ പർവതനിരകളിലെ ഏറ്റവും ഉയർന്ന സ്ഥലം 1,963 മീറ്റർ (6,440 അടി) ഉയരമുള്ള ക്വിയാജിവിക് പർവതമാണ്.
ബാബ കല്യാണി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Baba_Kalyani_(film)
ഷാജി കൈലാസ് സം‌വിധാനം ചെയ്ത് മോഹൻലാൽ നായകനായി അഭിനയിച്ച ഒരു മലയാള ചലച്ചിത്രമാണ് ബാബ കല്യാണി .
തീവ്രവാദം വിഷയമായ ഈ ചിത്രത്തിൽ മോഹൻലാൽ ഒരു പോലീസ് ഐ.പി.എസ്. ഓഫീസറെ അവതരിപ്പിച്ചിരിക്കുന്നു.
ഈ ചിത്രം നിർമ്മിച്ചിരിക്കുന്നത് ആന്റണി പെരുമ്പാവൂർ .
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് എസ്. എൻ. സ്വാമി ആണ്.
പ്രധാന കഥാപാത്രങ്ങളായി മോഹൻലാൽ , മുരളി , ബിജു മേനോൻ , ജഗതി ശ്രീകുമാർ , സായി കുമാർ , ഇന്ദ്രജിത്ത് , വേണു നാഗവള്ളി , മംമ്ത മോഹൻദാസ് , കവിയൂർ പൊന്നമ്മ എന്നിവർ അഭിനയിച്ചിരിക്കുന്നു.
ഇതിലെ ഗാനങ്ങൾ വയലാർ ശരത്‌ചന്ദ്ര വർമ്മ എഴുതി.
ഗാനങ്ങളുടെ സംഗീത സംവിധാനം നിർവ്വഹിച്ചിരിക്കുന്നത് അലക്സ് പോൾ .
പശ്ചാത്തല സംഗീതം രാജാമണി .
ഗാനങൾ കൈ നിറയേ വെണ്ണതരാം: ജി. വേണുഗോപാൽ നീലമിഴിപീലികളേ : വിധു പ്രതാപ് , ജ്യോത്സ്ന കൈ നിറയേ : സുജാത മോഹൻ ആമുഖം : മോഹൻ ലാൽ മറ്റ് അണിയറ പ്രവർത്തകർ
ചിത്ര സംയോജനം ഡോൺ മാക്സ് .
സംഘട്ടനം അന്നൽഅരശ് .
ആശീർവാദ് സിനിമാസ് വിതരണം ചെയ്തിരിക്കുന്നു.
പുറത്തേക്കുള്ള കണ്ണികൾ ഇന്ത്യാ ഗ്ലിറ്റ്സ് താൾ
ബാപ്റ്റിസിയ സ്ഫറോകാർപ ഇംഗ്ലീഷ് വിലാസം https://ml.wikipedia.org/wiki/Baptisia_sphaerocarpa
ബാപ്റ്റിസിയ സ്ഫറോകാർപ ( Baptisia sphaerocarpa ) (സാധാരണ പേരുകൾ യെല്ലോ വൈൽഡ് ഇൻഡിഗോ) ഫാബേസീ കുടുംബത്തിലെ ബഹുവർഷ കുറ്റിച്ചെടിയാണ് .
ഇത് തെക്കൻ വടക്കേ അമേരിക്കയിലെ തദ്ദേശവാസിയാണ്.
വസന്തകാലത്തെ ഈ പൂക്കൾ പൂന്തോട്ടത്തിൽ എല്ലായ്പ്പോഴും കാണപ്പെടുന്നു.
ബാബ താഹിർ ഹമദാനിലെ ബാബ താഹിർ ശവകുടീരം.
ഹമദാനിലെ ബാബ താഹിറിന്റെ പഴയ ശവകുടീരം.
ബാബ താഹിർ അല്ലെങ്കിൽ ബാബ താഹെർ ഓറിയാൻ ഹമദാനി ( പേർഷ്യൻ : باباطاهر عریان همدانی ) ഇറാനിലെ ഹമദാൻ നഗരത്തിൽ പതിനൊന്നാം നൂറ്റാണ്ടിൽ ജീവിച്ചിരുന്ന ഒരു പേർഷ്യൻ ഡെർവിഷ് കവിയായിരുന്നു.
ഒരു നിഗൂഢമായ ജീവിതശൈലി നയിച്ചിരുന്ന അദ്ദേഹത്തെക്കുറിച്ചുള്ള അറിവുകൾ തുലോം പരിമിതമാണ്.
അദ്ദേഹം ഇറാനിലെ സെൽജുക്ക് രാജവംശത്തിന്റെ സ്ഥാപകനായിരുന്ന തുഗ്രിലിൻറെ ഭരണകാലത്താണ് ജീവിച്ചിരുന്നതെന്നാണ് പൊതുവേയുള്ള വിശ്വാസം.
അറിയപ്പെടുന്ന എല്ലാ സ്രോതസ്സുകളിലും "ബാബ" എന്ന ഉപസർഗ്ഗം (ഏതാണ്ട് 'ജ്ഞാനി' അല്ലെങ്കിൽ 'ആദരിക്കപ്പെട്ടവൻ' എന്നർത്ഥം) അദ്ദേഹത്തിന്റെ പേരിന്റെ ഭാഗമായി കരുതപ്പെട്ടിരുന്നുവെങ്കിലും, "ഓറിയൻ" ('നഗ്നൻ' എന്നർത്ഥം) എന്ന വിളിപ്പേര് ഏകദേശം 17-ാം നൂറ്റാണ്ട് വരെയുള്ള കാലത്ത് പ്രത്യക്ഷപ്പെട്ടിരുന്നില്ല.
പേർഷ്യൻ സാഹിത്യത്തിലെ ഏറ്റവും ആദരണീയനായ ആദ്യകാല കവികളിൽ ഒരാളായാണ് ബാബ താഹിർ വിലയിരുത്തപ്പെടുന്നത്.
അദ്ദേഹത്തിന്റെ ജീവിതത്തെക്കുറിച്ച് വിരളമായ വിവരങ്ങളേയുള്ളു.
ഇറാനിലെ ഹമദാൻ പ്രവിശ്യയിലാണ് അദ്ദേഹം ജനിച്ചതും താമസിച്ചതും.
ബാബ താഹെർ-ഇ ഓറിയൻ (നഗ്നൻ) എന്ന പേരിൽ അറിയപ്പെട്ടിരുന്ന അദ്ദേഹം അലഞ്ഞുതിരിഞ്ഞു നടന്നിരുന്നു ഒരു ഡെർവിഷ് ആയിരിക്കാമെന്ന് ഇത് സൂചിപ്പിക്കുന്നു.
ഒരു നിരക്ഷരനും മരംവെട്ടുകാരനുമായിരുന്ന ഈ കവി ഒരു മതപാഠശാലയിലെ പ്രഭാഷണങ്ങളിൽ പങ്കെടുത്തിരുന്നുവെന്നും അവിടെ സഹപാഠികൾ അദ്ദേഹത്തെ സ്വാഗതം ചെയ്തിരുന്നില്ലെന്നും ഐതിഹ്യം പറയുന്നു.
അദ്ദേഹത്തിന്റെ ജനന-മരണ തീയതികൾ അജ്ഞാതമാണ്.
1019-ൽ അദ്ദേഹം മരിച്ചുവെന്ന് ഒരു സ്രോതസ്സ് സൂചിപ്പിക്കുന്നു.
ഇത് കൃത്യമാണെങ്കിൽ, അത് ബാബ താഹിറിനെ ഫിർദൌസിയുടെയും അവിസെന്നയുടെയും സമകാലികനും ഒമർ ഖയ്യാമിന്റെ മുൻഗാമിയും ആക്കുന്നു.
മറ്റൊരു സ്രോതസ്സിൽനിന്നുള്ള വിവരങ്ങൾ പ്രകാരം 1000-നും 1055-നും ഇടയിലെ അദ്ദേഹത്തിൻറെ ജീവിതകാലം തികച്ചും സാധ്യതയില്ലാത്തതാണ്.
ബാബ താഹിർ ഏകദേശം എഴുപത്തഞ്ച് വർഷത്തോളം ജീവിച്ചിരുന്നതായി പറയപ്പെടുന്നു.
603/1206-ൽ രചന പൂർത്തിയാക്കിയ റവണ്ടിയിലെ റാഹത് അൽ-സോദൂർ തൻറെ കൃതിയിൽ, ബാബാ താഹിറും സെൽജുക്ക് ജേതാവായിരുന്ന തുഗ്‌റിലും തമ്മിലുള്ള ഒരു കൂടിക്കാഴ്ചയെക്കുറിച്ച് വിവരിക്കുന്നു (പേജ്. 98-99).
പത്താം നൂറ്റാണ്ടിൽ ബാബ താഹിർ ജീവിച്ചിരുന്ന കാലഘട്ടത്തിൽ സാഹിത്യം , കല എന്നിവയുടെ വികാസത്തിലും വളർച്ചയിലും ഒട്ടേറെ മാറ്റങ്ങൾ സംഭവിച്ചു.
അത്യധികം ബഹുമാനിക്കപ്പെടുകയും വിലമതിക്കുകയും ചെയ്യപ്പെട്ടിരുന്ന പേർഷ്യയിലെ മധ്യകാല കലാകാരന്മാർക്കും കവികൾക്കും  അവരുടെ ചിന്തകൾ സ്വതന്ത്രമായി പ്രകടിപ്പിക്കാനുള്ള എല്ലാ അവകാശങ്ങളും അക്കാലത്ത് നൽകപ്പെട്ടിരുന്നു.
എൽ.പി. എൽവെൽ-സട്ടൻ പറയുന്നതനുസരിച്ച്: "പേർഷ്യൻ സാഹിത്യത്തിലെ സൂഫി പ്രണയത്തിന്റെ ആദ്യത്തെ മഹാകവി എന്ന് അദ്ദേഹത്തെ വിശേഷിപ്പിക്കാവുന്നതാണ്. കഴിഞ്ഞ രണ്ട് ദശകങ്ങളിൽ അദ്ദേഹത്തിന്റെ ദോ-ബൈത്തികൾ (പേർഷ്യൻ കവിതയുടെ ഒരു പുരാതന രൂപം) പലപ്പോഴും സംഗീതത്തിൽ ഉൾപ്പെടുത്തിയിട്ടുണ്ട്".
ബാബ താഹിറിന്റെ കവിതകൾ ഇക്കാലത്തും ഇറാനിലുടനീളം മൂന്ന് തന്ത്രികളുള്ള ഒരു സിത്താർ അല്ലെങ്കിൽ ഒരു കമ്പിവാദ്യത്തിൻറെ അകമ്പടിയോടെയാണ് പാരായണം ചെയ്യപ്പെടുന്നത്.
വളരെ പുരാതനമായ ഈ കവിതാശൈലി ഫഹ്‌ലാവിയാറ്റ് എന്നപേരിലും അറിയപ്പെടുന്നു.
ബാബ താഹിറിന്റെ ചതുഷ്‌പദശ്ലോകങ്ങൾക്ക് ദാർശനികതയെക്കാൾ പ്രേമഭരിതവും നിഗൂഢവുമായ അർത്ഥങ്ങളാണുള്ളത്.
പേർഷ്യൻ ചതുഷ്‌പദശ്ലോകങ്ങളുടെ ഒരു രൂപമായ ഡോ-ബൈത്തി ശൈലിയിലുള്ള അദ്ദേഹത്തിൻറെ പല കവിതകളേയും ചില പണ്ഡിതന്മാർ മധ്യ പേർഷ്യൻ ഖണ്ഡകാവ്യങ്ങളുമായി ബന്ധമുള്ളതായി കണക്കാക്കുന്നു.
ശവകുടീരം